《水龙吟 冶城感旧》
明代·沈宜修

西风昨夜吹来，闲愁唤起依然旧。苔钱绣涩，蓉姿粉淡，悴丝摇旧。

烟褪馀香，露流初引，一番还又。想秦淮故迹，六朝遗恨，江山不堪回首。

莫问当年秋色，琐窗长自帘垂绣。淹留岁月，消残今古，落花波皱。

客梦初回，钟声半曙，雁飞归候。便追寻、锦字春绡，多何与寒笳奏。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。